आईपीएल के छठे संस्करण में स्पॉट फिक्सिंग के लिए राजस्थान रॉयल्स के तीन खिलाडिय़ों श्रीसंत, अजीत चंदीला और अंकित चव्हाण के साथ-साथ कुछ सट्टेबाजों की गिरफ्तारी से तो ऐसा ही लगा था कि यह सट्टेबाजों और लालची खिलाडिय़ों के बीच का गोरखधंधा भर है, लेकिन विंदू की गिरफ्तारी से संकेत मिलते हैं कि न सिर्फ बॉलीवुड, बल्कि अन्य असरदार लोगों की संलिप्तता वाले इस काले धंधे का तंत्र बहुत व्यापक है।